Bħal dehra għaddejt, ja xwejjali, minn quddiemi, b'taż-żmien it-toqol mgħawweġ u titwieżen fuq il-ħatar illi idejk bil-kemm jifilħu iżommu imħabba ir-rogħda illi is-snin fuqek tefgħu. Ftit xagħar bajdani kien jgħattilek rasek, u għajnejk fil-Bofra b'dawl inewnen mixgħula, bħal musbieti li sa jintefa', li ftit ħajja baqagħlu. — Liema ġrajja ta' dwejjaq u ta' ferħ, ta' biki u t'hena għaddew minn fuqekl Għidli jekk tiftakar iż-żmien ewlieni tiegħek, ta' tfulitek, - dawk il-jiem hekk imbegħda tat-trobbija, meta omiok, b'dik il-ħlewwa u b'dik l-imħabba li hi mill-omm biss magħrufa, ġo ħoġorha kienet tħannek, u magħha kienet trossok u tagħfsek ma sidirha; u f'dik ix-xrara ta' imħabba lil-ħaddejk, mitlufa tbewwes bla ma tehda. ' Imbagħad, meta fiż-żogħiżija bdejt dieħel, kemm xewqat u liema tama ma serrħetx fuqek7 Liema selier kellha sabiex minnek imwettqa fis tarahom l Iżda int kbirt; sirt żagħżugħ; qalbek bl-imħabba dionk bdiet tixgħel u tħabbat; sakemm fl-aħħar, għajnejk mimlija bl-hena u bin-nar qalbek imħeġġa lemħu xbejba: u hemm is-serħi tagħhom sabu. U hekk bqajt tgħix, imdawwar bit-trobbija ta' uliedek, il-lum fl-hena u għada fin-niket; 'sakemm biż-żmien usalt kif narak issa: mhux aktar b'dik il-ħlieffa taż-żogħżija. tmidd riġiejk, u daħqani u mimli saħħa, mimli ferħ, tħares. L-ebda lewn ma jħammar lil dawk ħaddejk midbiela, kollha imkemmxa; il-ftit xagħar li baqalek mhux sewdieni. imma lewnu ħa il-lewn safi tal-borra; lil ħalqek ħallew snienek; mhux bħal qrolla jilmu xoftejk, iżda sfajrin, bla ħajja, jirtgħodn; u dawk għajnejk, li darba kienu, fis-snin li għaddew, mimlija dija u ħajja, issa għal kollox intfew; mitlufa f'ħofra, daqqa bid-dmugħ mgħottija lejn l-imgħoddi ' iħarsu; u daqqa imbeżżgħa, lejn il-qabar.